เปิดชมรมนักลงทุนตราสารหนี้กิมเอ็ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

นายมนตรี ศรไพศาล ประธานเจ้าหน้าที่บริหาร บล.กิมเอ็ง (ประเทศไทย) เปิดเผยว่า บริษัทได้ตั้งชมรมนักลงทุนตราสารหนี้กิมเอ็งขึ้นมาเพื่อใช้เป็นฐานข้อมูลลูกค้าใหม่ในการขยายการลงทุนตลาดตราสารหนี้เป็นครั้งแรก และเป็นช่องทางสื่อสารโดยตรงกับลูกค้าเมื่อเวลาที่บริษัทออกสินค้าใหม่ที่มีความมั่นคงหรือเสี่ยงน้อย โดยบริษัทมีแผนออกทั้งบี/อี หุ้นกู้ กองทุนอสังหาริมทรัพย์ เป็นต้น
“บริษัทหันมาให้ความสำคัญกับตราสารหนี้ เพื่อกระจายความเสี่ยงของรายได้ทางหนึ่ง รองรับการเปิดเสรีการคิดค่าธรรมเนียมซื้อขายหลักทรัพย์เต็มรูปแบบในปี 2555 และเพิ่มจำนวนบัญชีลูกค้าใหม่ทางอ้อมด้วย จากปัจจุบันมีฐานเปิดบัญชีซื้อขายหุ้นที่ 7.7 หมื่นบัญชี และมีการซื้อขายสม่ำเสมอที่ 50% โดยบริษัทมีเป้าหมายว่าจะมีลูกค้าใหม่จากการเปิดตัวครั้งนี้ 2,0003,000 ราย”
อย่างไรก็ดี บริษัทจะเริ่มจากออกตั๋วแลกเงินระยะสั้น (บี/อี) อายุไม่เกิน 270 วัน มูลค่ารวม 2,000 ล้านบาท แต่บริษัทจะเสนอขายชุดแรกวันที่ 20 ต.ค. มูลค่า 1,000 ล้านบาท มีอายุ 30 วัน อัตราดอกเบี้ยอยู่ที่ 2.5% ต่อปี ซึ่งเทียบจากอันดับความน่าเชื่อถือในประเทศระยะยาวของ KEST ที่ระดับ A ของบริษัทอื่นให้ดอกเบี้ยเฉลี่ยที่ 1.81.9%